La Falla Mendizábal inicia “Cultura 10”, el divendres 4 de novembre
2025-07-24

Del 4 al 20 de novembre, la Falla Mendizàbal de Burjassot celebrarà la seua tradicional programació cultural que arriba, un any més, sota el nom “Cultura 10”. Durant aqueixos dies no faltaran les eixides culturals, les conferències, el teatre o el tradicional concurs de Mendichef.

La inauguració de “Cultura 10” tindrà lloc el divendres 4 de novembre, a les 21.00 hores, en el casal de la comissió. Un dia més tard, el dissabte 5 de novembre a les 22.00 hores, l’activitat es trasllada a València on qui s’apunte participarà en una visita nocturna per la ciutat, a càrrec de la companyia Rebombori Cultural. En el cas del diumenge 6 de desembre, la comissió marxarà d’excursió a Alpuente on aprofitaran per a fer el seu concurs fotogràfic.

El dimarts 8 de novembre, a les 20.00 hores, tindrà lloc en el casal la primera conferència de la setmana, sota el títol “La València misteriosa” i estarà a càrrec de José Vilaseca, pedagog i escriptor que li passarà el testimoni, el dimecres 9 de novembre, a Javier Naharros, regidor de Cultura i Joventut de l’Ajuntament,  el qual oferirà una xarrada sobre “L’arxiu municipal de Burjassot: conservació, digitalització i difusió de la nostra història”.

Arribat el cap de setmana, el dissabte 12 de novembre a les 10.30 hores hi haurà una xarrada-taller de “Novel·les per a xiquets” amb Nacho Golfe com a ponent i, a les 21.00 hores se celebrarà el Concurs Gastronòmic que tindrà l’ou com a ingredient principal de cada plat.

Arribada l’última setmana d’activitat, el dijous 17 de novembre a les 20.00 hores, tindrà lloc la xarrada-col·loqui sobre “Teatre Faller a Burjassot” a càrrec d’Ana Aragó, Mari Carmen Lledó, Carlos Ferrer Muria, Carlos Herrero Parrilla i Paco Domingo. Estarà moderada per Piedad Benlloch.

En la secta final de Cultura 10, el dissabte 19 de novembre, la Comissió infantil gaudirà, a partir de les 11.30 hores, de la seua “Mendichef” i, el diumenge 20 de novembre es tancaran les activitats amb la posada en escena de l’obra “Segons que moments”, interpretada pel Grup de Teatre Falla Mendizábal, dirigit per Piedad Benlloch.